Държавен вестник, бр. 108, 2023 г., стр. 73

БРОЙ  108	
Д Ъ Р Ж А В Е Н  В Е С Т Н И К 	
СТР.  73  
Чл. 90. Министерският съвет по предложе­
ние на министъра на външните работи одоб­
рява нов модел на заплащане на служителите 
при задграничен мандат, с финансов ефект 
върху бюджета в размер до 5 000,0 хил. лв.
Чл. 91. (1) Неусвоените към 31 декември 
2023 г. средства по бюджетите на общините от 
трансфери за други целеви разходи, постъпи­
ли по реда на чл. 89 от Закона за държавния 
бюджет на Република България за 2021 г. и 
чл. 55 от Закона за държавния бюджет на 
Република България за 2022 г., се възстано­
вяват в централния бюджет не по-късно от 
31 март 2024 г.
(2) Неусвоените към 31 декември 2023 г. 
средства по бюджетите на общините от 
трансфери по чл. 52, ал. 1, т. 1, буква „а“ от 
Закона за публичните финанси, постъпили 
през предходни години, с изключение на 
тези във функция „Образование“, могат да 
се разходват по решение на общинския съвет 
за делегираните от държавата дейности във 
всички функции, в т.ч. за капиталови разхо­
ди, ако това не противоречи на условията, 
определени в нормативния акт, с който са 
одобрени.
(3) Неусвоените към 31 декември 2023 г. 
средства по бюджетите на общините от 
трансфери по чл. 52, ал. 1, т. 1, буква „а“ от 
Закона за публичните финанси, постъпили 
през предходни години във функция „Обра­
зование“, могат да се разходват за същите 
цели, както и за капиталови разходи, ако това 
не противоречи на условията, определени в 
нормативния акт, с който са одобрени.
Чл. 92. (1) За общини с финансови затруд­
нения се считат и общините, за които при 
изпълнение на проекти, финансирани със 
средства от Европейския съюз, наличните 
към края на 2023 г. просрочени задължения 
към доставчици в отчетна група сметки за 
средства от Европейския съюз надвишават 50 
на сто от отчетените към края на годината 
разходи по бюджета на общината, независимо 
дали са налице условията по чл. 130а, ал. 1 
от Закона за публичните финанси.
(2) За общините по ал. 1 се прилагат 
разпоредбите на глава осма „а“ от Закона за 
публичните финанси.
Чл. 93. Неусвоените средства към 31 де­
кември 2023 г. по бюджетите на общините 
от трансфери за компенсиране на разходите 
в изпълнение на чл. 119, ал. 5 от Закона за 
здравето могат да се разходват през 2024 г. 
за същата цел, като при остатък той се въз­
становява в държавния бюджет в срок до 
20 декември 2024 г.
Чл. 94. Министърът на регионалното 
развитие и благоустройството, министърът 
на околната среда и водите, министърът на 
младежта и спорта, министърът на труда и 
социалната политика, министърът на обра­
зованието и науката, министърът на инова­
циите и растежа и министърът на културата 
да извършат анализ на предоставените на 
общините трансфери за капиталови разходи 
по сключени с общините споразумения до 
31 декември 2022 г., като за обекти, за които 
към 31 декември 2023 г. няма сключени дого­
вори с изпълнител, предоставените средства 
се възстановят по бюджета на съответното 
министерство в срок до 31 март 2024 г.
Чл. 95. (1) Годишният размер на плащани­
ята за 2024 г. за всяка община по дългосрочни 
договори с гарантиран резултат (ЕСКО дого­
вори) и по заеми, предоставени им от финан­
сови посредници в изпълнение на финансов 
инструмент, управляван от „Фонд мениджър на 
финансови инструменти в България“ – ЕАД, 
не се включва в общия годишен размер на 
плащанията по общинския дълг за съответната 
община при определяне на съотношението и 
при прилагане на ограничението по чл. 32, 
ал. 1 от Закона за публичните финанси.
(2) Алинея 1 не се прилага при установени от 
контролен орган нарушения при сключването 
на ЕСКО договорите и/или при установяване 
на негативно въздействие на тези договори 
върху параметрите на разходите на общините.
(3) Плащанията през 2024 г. по главницата 
на съществуващ дълг със средства от нов дълг 
не се включват в ограничението по чл. 32, 
ал. 1 от Закона за публичните финанси.
(4) При прилагане на ограничението по 
чл. 32, ал. 1 от Закона за публичните финан­
си се включват извършените плащания по 
главницата на банкови заеми тип овърдрафт/
револвиращи кредити.
(5) През 2024 г. общините могат да поемат 
дълг извън ограниченията по чл. 32, ал. 1 от 
Закона за публичните финанси чрез заеми, 
предоставени им от финансови посредници 
в изпълнение на финансов инструмент, уп­
равляван от „Фонд мениджър на финансови 
инструменти в България“ – ЕАД, като го­
дишният размер на плащанията на общината 
за всяка година по всички видове заеми без 
тези по ал. 3 и по чл. 32, ал. 5 от Закона за 
публичните финанси и без плащанията по 
ЕСКО договорите по ал. 1 не може да надви­
шава 25 на сто от средногодишния размер на 
собствените приходи и общата изравнителна 
субсидия за последните три години, изчислен 
на базата на данни от годишните отчети за 
изпълнението на бюджета на общината.
Чл. 96. Ограничението по чл. 94, ал. 3, 
т. 2 от Закона за публичните финанси не 
се прилага за ангажименти за разходи по 
сключени договори от общината през периода 
2021 – 2024 г.:
1. за извършвани от общината услуги по 
чл. 62 от Закона за местните данъци и такси;
2. за сметка на трансферите от централ­
ния бюджет по чл. 52, ал. 1, т. 1, буква „г“ от 
Закона за публичните финанси.
Чл. 97. (1) За унифициране на счетоводните 
процеси във всички общини кметовете задъл­
жително въвеждат Интегрирана финансово-